Държавен вестник, бр. 102, 2009 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  102
ПОСТАНОВЛЕНИЕ № 315 
ОТ 18 ДЕКЕМВРИ 2009 Г.
за приемане на Наредба за съществените 
изисквания и оценяване съответствието на 
пиротехническите изделия
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за същест­
вените изисквания и оценяване съответствието 
на пиротехническите изделия.
За министър-председател: 
Цветан Цветанов
За главен секретар на Министерския съвет: 
Веселин Даков
НАРЕДБА 
за съществените изисквания и оценяване 
съответствието на пиротехническите изделия
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. категоризацията на пиротехническите 
изделия;
2. съществените изисквания към пиротехни­
ческите изделия;
3. процедурите за оценяване и начините за 
удостоверяване на съответствието на пиротехни­
ческите изделия със съществените изисквания 
към тях;
4. етикетирането на пиротехническите из­
делия;
5. редът за издаване на разрешения за из­
вършване оценяване съответствието и проверки 
за спазване на условията, при които е издадено 
разрешението.
Чл. 2. (1) Наредбата се прилага за пироте­
хническите изделия.
(2) Пиротехническо изделие е всяко из­
делие, което съдържа взривни вещества или 
взривна смес от вещества, предназначено да 
произведе топлина, светлина, звук, газ или 
дим или комбинация от такива ефекти чрез 
самоподдържащи се екзотермични химични 
реакции.
Чл. 3. Наредбата не се прилага за:
1. пиротехнически изделия за нуждите на 
Министерството на вътрешните работи, на 
Държавна агенция „Национална сигурност“, на 
Главна дирекция „Охрана“ при Министерството 
на правосъдието и на въоръжените сили на 
Република България;
2. оборудването на морските кораби съглас­
но Наредба № 54 от 2004 г. за техническите 
изисквания и оценяване съответствието на 
оборудването на морските кораби (ДВ, бр. 76 
от 2004 г.);
3. пиротехнически изделия, предназначени за 
използване от въздухоплавателната индустрия;
4. ударни капси, предназначени за играчки, 
съгласно Наредбата за съществените изисквания 
и оценяване на съответствието на играчките, 
приета с Постановление № 177 на Министерския 
съвет от 2001 г. (обн., ДВ, бр. 62 от 2001 г.; 
изм. и доп., бр. 13 и 104 от 2003 г. и бр. 24 и 
40 от 2006 г.);
5. взривни вещества за граждански цели 
съгласно Наредбата за съществените изисква­
ния и оценяване съответствието на взривните 
вещества за граждански цели, приета с По­
становление № 52 на Министерския съвет от 
2002 г. (обн., ДВ, бр. 26 от 2002 г.; изм. и доп., 
бр. 115 от 2002 г., бр. 13 от 2003 г., бр. 11, 24 
и 40 от 2006 г.);
6. боеприпаси.
Чл. 4. (1) Пиротехническите изделия в зави­
симост от техния вид, употреба, предназначение 
и степен на опасност, включително ниво на 
шум, се категоризират от производителя по 
следния начин:
1. фойерверки:
а) категория 1: фойерверки, при използва­
нето на които съществува много ниска степен 
на опасност и пренебрежимо ниско ниво на 
шум и които са предназначени за употреба 
в ограничени пространства, включително 
фойерверки, предназначени за употреба в 
жилищни сгради;
б) категория 2: фойерверки, при използването 
на които съществува ниска степен на опасност и 
ниски нива на шум и които са предназначени за 
употреба на открито в обособени пространства;
в) категория 3: фойерверки, при използва­
нето на които съществува средноголяма степен 
на опасност, предназначени са за употреба в 
обширни открити пространства и чието ниво 
на шум не вреди на човешкото здраве;
г) категория 4: фойерверки, при използването 
на които съществува висока степен на опасност, 
предназначени са за употреба само от лица със 
специализирани познания (известни като „фо­
йерверки за професионална употреба”) и чието 
ниво на шум не вреди на човешкото здраве;
2. сценични пиротехнически изделия:
а) категория Т1: пиротехнически изделия за 
сценична употреба, при използването на които 
съществува ниска степен на опасност;
б) категория Т2: пиротехнически изделия за 
сценична употреба, предназначени за използване 
само от лица със специализирани познания;
3. други пиротехнически изделия:
а) категория Р1: пиротехнически изделия, 
различни от фойерверки, и сценични пиротех­
нически изделия, при използването на които 
съществува ниска степен на опасност;
б) категория Р2: пиротехнически изделия, 
различни от фойерверки, и сценични пиротех­
нически изделия, които могат да се използват 
само от лица със специализирани познания.
(2) Нотифицираният орган по чл. 40 по­
твърждава категоризацията на пиротехническите 
изделия като част от процедурите за оценяване 
на съответствието по чл. 36.
Чл. 5. Пиротехническите изделия се пускат 
на пазара, когато имат нанесена маркировка 
за съответствие СЕ съгласно Наредбата за 
маркировката за съответствие, приета с По­
становление № 191 на Министерския съвет 
от 2005 г. (обн., ДВ, бр. 69 от 2005 г.; изм. и 
доп., бр. 66 от 2006 г.), която удостоверява, че 
съответствието на изделията със съществените 
изисквания на глава втора е било оценено по 
приложимите процедури по глава четвърта.